Gina Lollobrigida

Gina Lollobrigida (1927–2023) var en italiensk skuespiller og fotojournalist. Hun var en av de mest prominente kvinnelige skuespillere i Europa i 1950-årene og tidlig i 1960-årene. Senere var hun en aktiv støttespiller for italienske og italiensk-amerikanske saker, særlig National Italian American Foundation (NIAF). I 2008 mottok hun en pris fra NIAF for sin livslange gjerning for foreningen.

 Liv og virke 
Hun ble født som Luigina Lollobrigida i Subiaco, utenfor Roma i Italia, som den ene av fire døtre til en møbelfabrikant. Hennes søstre er Giuliana, Maria og Fernanda. Hun tilbrakte ungdommen i en malerisk landsby i fjellene, og virket også som modell, og deltok blant annet i flere skjønnhetskonkurranser. På samme tid begynte hun å få små roller i italienske filmer. I 1947 deltok hun i konkurransen om Miss Italia og havnet på tredjeplass. Konkurransen ble vunnet av Lucia Bosé, andreplassen ble tatt av Gianna Maria Canale, og begge ble skuespillere, men de oppnådde aldri den internasjonale suksess som Lollobrigida fikk.

 Filmer 
Hennes opptreden i italienske og franske filmer som eksempelvis Fanfan la Tulipe skaffet henne oppmerksomhet i Hollywood, og i 1953 spilte hun i sin første amerikanske film, Svindlernes marked, sammen med Humphrey Bogart og Jennifer Jones. Etter hvert som hennes popularitet økte, fikk hun tilnavnet «verdens vakreste kvinne».

Lollobrigida hadde en annen betydelig opptreden i Trapeze sammen med Burt Lancaster og Tony Curtis i 1956 og spilte i The Hunchback of Notre Dame sammen med Anthony Quinn det samme året. I 1959 spilte hun sammen med Frank Sinatra i Never So Few og med Yul Brynner i Solomon and Sheba. I sistnevnte erstattet Brynner filmens egentlige hovedrolleinnehaver Tyrone Power, som døde i løpet av innspillingen. Det var også den siste filmen som ble regissert av King Vidor. Den fikk også oppmerksomhet for en orgiescene som ble oppfattet som uanstendig for en hollywoodfilm på denne tiden.

I 1961 gjorde hun en av sine mest populære filmer, Come September, med Rock Hudson, og som hun vant en Golden Globe for. Hun spilte mot Sean Connery i Woman of Straw (1964) og på nytt mot Rock Hudson i Strange Bedfellows (1965). I Hotel Paradiso (1966) var Alec Guinness den mannlige skuespilleren. I 1968 hadde hun en hovedrolle i Buona Sera, Mrs. Campbell sammen med Shelley Winters, Phil Silvers, og Telly Savalas. Handlingen i denne filmen var grunnlaget for scenemusikalen Mamma Mia!. For denne rollen ble hun nominert for en Golden Globe. Lollobrigida spilte sammen med komikeren Bob Hope i komedien The Private Navy of Sgt. O'Farrell og fulgte også med Bob Hope da han underholdt amerikanske soldater i Vietnam.

I 1970-årene hadde hennes filmkarriere begynt å ebbe ut. Hun opptrådte i noen få meget dårlig mottatte produksjoner på begynnelsen av tiåret. I midten av 1980-årene fikk hun en rolle såpeoperaen Falcon Crest som Francesca Gioberti, en rolle som egentlig var uttenkt for Sophia Loren som takket nei. Hun hadde også en mindre deltagelse i miniserien for TV kalt Deceptions hvor hennes medskuespiller var Stephanie Powers.

I 1986 var hun leder for juryen i den 36. Filmfestivalen i Berlin«Berlinale: 1986 Juries». berlinale.de. som belønnet filmen Stammheim av Reinhard Hauff med Gullbjørnen, skjønt hun brøt festivalens regler ved offentlig å ta avstand fra filmen og hevdet at beslutningen var blitt gjort av politiske grunner.Intervju i Spiegel (på tysk) hvor Lollobrigida beklaget saken Hun hadde forøvrig noen få mindre roller i 1990-årene.

 Andre aktiviteter 
Mot slutten av 1970-årene begynte hun som fotograf og med tilhørende journalistikk, hovedsakelig av kjendiser. Hun fotograferte blant annet Paul Newman, Salvador Dalí, David Cassidy, og Tysklands herrelandslag i fotball. Hun fikk et journalistisk scoop med å skaffe seg et eksklusivt intervju med Fidel Castro. I 1973 ble en samling av hennes arbeid utgitt i boken Italia Mia.

I 1999 forsøkte hun uten hell å få et av setene i Europaparlamentet for venstresentrumspartiet I Democratici.

I 1949 giftet hun seg med slovakisk lege, Mirko Skofic. De fikk et barn, Mirko Skofic junior, født i august 1957.People, 12. august 1957 ; Time. 12. august 1957. Skofic oppga sin legepraksis for å bli hennes manager. De ble skilt i 1971.Four ways out av Gina Lollobrigida Senere hadde hun en del omtalte forhold til andre menn, men ble ikke gift på nytt.

 Bøker av Gina Lollobrigida 
 Italia mia, 1973, en samling fotografier over hele Italia.
 Wonder of Innocence, 1994, en bok med fotografier.
 Sculptures, 2003.

 Filmografi 

 Lucia di Lammermoor (1946)
 This Wine of Love (1946)
 Svarte ørn (1946)
 L'elisir d'amore (1947)
 Pagliacci (1947)
 En gang leve livet (1947)
 Vendetta nel sole (1947)
 Follie per l'opera (1948)
 Stormklokkene (1949)
 La sposa non può attendere (1949)
 Forbudt område (1949)
 Vita da cani (1950)
 Miss Italy (1950)
 Children of Chance (1950)
 Alina (1950)
 A Tale of Five Cities (1951)
 The Young Caruso (1951)
 Byen forsvarer seg (1951)
 Amor non ho! Però, però.. (1951)
 Attention! Bandits! (1951)
 Wife for a Night (1952)
 Times Gone By (1952)
 Fanfan la Tulipe (1952) Nattens skjønnheter (1952)
 The Wayward Wife (1953)
 Brød, kjærlighet og fantasi (1953)
 Le infedeli (1953)
 Svindlernes marked (1953)
 Romerinnen (1954)
 Brød, kjærlighet og sjalusi (1954)
 Beautiful But Dangerous (1955)
 A Day in Court (1954)
 Høyt spill om en kvinne (1954)
 Crossed Swords (1954)
 Høyt spill om en kvinne (1954)
 Trapeze (1956)
 The Hunchback of Notre Dame (1956)
 Anna of Brooklyn (1958)
 Fast and Sexy (1958)
 The Law (1959)
 Never So Few (1959)
 Solomon and Sheba (1959)
 Go Naked in the World (1961)
 Come September (1961)
 Lykke og krone (1962)Lykke og krone (1962)
 La bellezza di Ippolita (1962) Imperial Venus (1963)
 Mad Sea (1963)
 Woman of Straw (1964)
 Me, Me, Me... and the Others (1965)
 Le Bambole (1965)
 Strange Bedfellows (1965)
 Pleasant Nights (1966)
 The Sultans (1966)
 Hotel Paradiso (1966)
 Cervantes (1967)
 Stuntman (1968)
 La morte ha fatto l'uovo (1968)
 A Curious Way to Love (1968)
 Frelse i hver dråpe (1968)
 Buona Sera, Mrs. Campbell (1968)
 That Splendid November (1969)
 Bad Man's River (1971)
 Min deilige, umoralske tante (1972)
 No encontre rosas para mi madre (1973)
 Wandering Stars (1983)
 Hundre-og-en netter (1995)
 Escape in One Woman (1996)
 XXL (1997)

 Referanser 

 Eksterne lenker 


 The Gina Lollobrigida Page omfattende lenker
 The Gina Lollobrigida Fanpage
 Photographs and literature

Kategori:Personer fra Subiaco
Kategori:Italienske skuespillere